CELEX: 62020CN0572
Language: bg
Date: 2020-11-03 00:00:00
Title: Дело C-572/20: Преюдициално запитване от Finanzgericht Köln (Германия), постъпило на 3 ноември 2020 г. — ACC Silicones Ltd./Bundeszentralamt für Steuern

15.2.2021   
            
            
               BG
            
            
               Официален вестник на Европейския съюз
            
            
               C 53/17
            
         
      Преюдициално запитване от Finanzgericht Köln (Германия), постъпило на 3 ноември 2020 г. — ACC Silicones Ltd./Bundeszentralamt für Steuern
      (Дело C-572/20)
      (2021/C 53/22)
      Език на производството: немски
      
         Запитваща юрисдикция
      
      Finanzgericht Köln
      
         Страни в главното производство
      
      
         Жалбоподател: ACC Silicones Ltd.
      
         Ответник: Bundeszentralamt für Steuern
      
         Преюдициални въпроси
      
      
                  1.
               
               
                  Допуска ли член 63 ДФЕС (предходен член 56 ДЕО) национална данъчна разпоредба като разглежданата в главното производство, която за целите на възстановяването на данъка върху доходите от капитал изисква от установено в чужбина дружество, което получава дивиденти от капиталови участия и което не достига минималния праг на участие в капитала на съответното дружество съгласно член 3, параграф 1, буква а) от Директива 90/435/ЕИО (1) (изменена с Директива 2003/123 (2)), да докаже с удостоверение от чуждестранната данъчна администрация, от една страна, че то или лица, притежаващи пряко или непряко участие в неговия капитал, нямат възможност да прихващат данъка върху доходите от капитал, или да го приспадат като оперативни разходи или като разходи, свързани с дейността, както и, от друга страна, че такова прихващане, приспадане или пренасяне към следващ период не е осъществено в действителност, при положение че за целите на възстановяването на данъка върху доходите от капитал подобно доказателство не се изисква от местно дружество?
               
            
                  2.
               
               
                  При отрицателен отговор на първия въпрос:
                  Допускат ли принципите на пропорционалност и на „effet utile“ изискването за представяне на посоченото във въпрос по точка I удостоверение, при положение че установеният в чужбина получател на дивиденти от т.нар. „малцинствени участия в дружества с разпръсната структура на капитала“ в действителност не може да представи такова удостоверение?
               
            
         (1)  Директива 90/435/ЕИО на Съвета от 23 юли 1990 година относно общата система за данъчно облагане на дружества майки и дъщерни дружества от различни държави членки (OB L 225, 1990 г., стр. 6; Специално издание на български език, 2007 г., глава 9, том 1, стр. 97).
      
         (2)  Директива 2003/123/ЕО на Съвета от 22 декември 2003 година за изменение на Директива 90/435/ЕИО относно общата система за данъчно облагане на дружества майки и дъщерни дружества от различни държави членки (OB L 7, 2004 г., стр. 41; Специално издание на български език, 2007 г., глава 9, том 2, стр. 118).